夏時 (永樂進士)

夏時，字以正，浙江錢塘人。明朝政治人物、進士出身。

生平
永樂十六年（1418年）中進士，授戶科給事中。仁宗洪熙元年，議改鈔法，夏時以其「擾市肆，無裨國用」。措施果然不受民間歡迎，民眾多犯禁，最终原議作罷。仁宗想起夏時之言，命其侍奉太子前往孝陵祭祀，沿途有災傷時，就請太子開倉賑災。隨後留署南京戶科。宣德初年，升江西僉事。正統三年（1438年），升江西參議。正統十二年（1447年），经大臣舉薦，升爲廣西左布政使。年近七十致仕，歸鄉病卒，鄉人祀之，祠名「孝廉」。《明史》有传。《明史》（卷161）：夏時，字以正，錢塘人。永樂十六年進士。授戶科給事中。洪熙元年議改鈔法。時力言其擾市肆，無裨國用，疏留中。鈔果大沮，民多犯禁。議竟寢。帝思時言，命侍皇太子祀孝陵，所過有災傷，輒白太子，發粟以振。留署南京戶科。宣德初，一日三上封事。稱旨，命署尚寶司，兼理吏、禮、兵、刑四科，視七篆，無留事。命核後湖黃冊，陳便宜十四事。邳、徐、濟寧、臨清、武清旱，以時請，遣官振之。尋擢江西僉事。正統三年奏：「今守令多刻刑無辜，傷和干紀。乞令御史、按察司官遍閱罪囚，釋冤滯。逮按枉法官吏。」從之。遷參議。七年奏恤民六事，多議行。十二年以大臣薦，超擢廣西左布政使。前後所上又十餘疏，雖不盡用，天下壯其敢言。年未七十，致仕歸，卒。其為僉事時，進知州柯暹所撰《教民條約》及《均徭冊式》，刊為令，人皆便之。時為人廉潔好義。親歿，廬墓有異征。歿而鄉人祀之，名其祠曰「孝廉」。

参考文献

Category:明朝給事中
Category:明朝江西按察司僉事
Category:明朝江西布政使司參議
Category:明朝廣西左布政使
Category:錢塘縣人
Shi